La misère n llufanat-nneɣ msakit, kkren-d s la misère, wellah lɛaḍim surtout deg lgirra-nni, imeqqranen-agi surtout Malika tectaq akka tuffiẓt n uɣrum akka ad tt-tečč meskint, ur tečči taḥrirt ara ma teṭṭeḍ deg yedmaren-iw, ur tečči tiḥririn-agi ur teswi iyefkiten-agi, ma sɛiɣ tafunast neɣ taɣadṭ deg udaynin deg lgirra-nni, ɛad ulac yenɣa-ten akk urumi, tenɣa-ten fransa, tenɣa tiɣeṭṭen, tenɣa tisita tenɣa izgaren ula d iqjan glan yis-sen irumyen, iqjan d imjuhad iten yenɣan, sseglafen mi ara d-ɛeddin deg yiḍ, ma d lmal d fransa iten-yenɣan wa ččant wa nɣant akken ǧǧan-aɣ ḥqir fqir, ulac yah ad aɣ-d-ǧǧen lmal irgazen nɣan-ten lmal ad aɣ-ten-id-ǧǧen wwah, nɣan tisita, nekkini snat n tsita iyi nɣan d tsardunt d yikerri n lɛid, ssuffɣeɣ-ten s ufus-iw ɣer yiḥerqan n at Ṣṣid, mi teffeɣ fransa ruḥeɣ nudaɣ fell-asent ufiɣ nɣan-tent deg yiḥerqan d arafayi i tent-rafaer, ulac ayefki ulac kra neɣ kra, ulac, Malika-agi tekkr-d ma yella kra teṭṭeḍ deg yedmaren-iw hataya ma welli ulac d acu ara s-d-xedmeɣ, ur yelli d acu ara s-d-xedmeɣ axiya d taḥrirt-agi i xeddmen medden deg tarbut ma welli ulac d acu ara tečč, ulac iyefkiten ulac lmakla, llufanat msakit, ulac tissegnatin-agi id yennulfan ulac le bombardement-agi id yennulfan d sidi Rebbi kan i ten-id-yessekren daya, win yesɛan ayefki deg yedmaren-is ad yeṭṭeḍ ɣer imawlan-is ma well win yesɛan cwiṭ n wewren ula d awren n temẓin, ad tarreḍ taṭawat ad as-txedmeḍ cwiṭ n waman ad d-tedmeḍ cwiṭ n wewren n temẓin neɣ n yirden ad d- tessaḥluliḍ d taḥrirt ad tesmecḥeḍ i llufan, ulac wigi akka yettnuzentura, llufanat-agi d almi i sewḍen llufanat-agi ntura, aḥq Rebbi lɛalamin a yelli d wid n zik i igehden , nekk arraw-iw marra ḥaca Xliǧa imi rniɣ taḥrirt meqqar uɛebbuḍ-is, imiren tennulfad teḥrirt-agi n llufanat, ara kra id sɛiɣ deg Ɛebḍella ɣer Malika, d